Η παρθένα του λιμανιού

Η παρθένα του λιμανιού (πρωτότυπος τίτλος: La Marie du port) είναι Γαλλική δραματική ταινία του 1950 σε σκηνοθεσία Μαρσέλ Καρνέ και σενάριο των Ζορζ Ριμπεμόντ-Ντεσενί και Ζακ Πρεβέρ βασισμένο στο μυθιστόρημα La Marie du port του Ζορζ Σιμενόν. Πρωταγωνιστούν οι Ζαν Γκαμπέν, Νικόλ Κουρσέλ, Μπανσέτ Μπρουνόι και Κλοντ Ρομέν.Witt p.184Turk p.440

Η ταινία σηματοδότησε την επιστροφή του Καρνέ μετά την κακή υποδοχή της προηγούμενης ταινίας του Les portes de la nuit το 1946 και αρκετές μετέπειτα αποτυχημένες προσπάθειες να ξεκινήσει ταινίες.Driskell p 101

 Πλοκή 
Ο Ανρί Σατελάρ, ιδιοκτήτης της μεγάλης ζυθοποιίας με την επωνυμία «Centrale» και ενός κινηματογράφου στο Σερβούργο, συνοδεύει την σύζυγό του, Οντίλ, στην κηδεία του πατέρα της, στο Πορτ-αν-Μπεσίν, ένα μικρό λιμάνι στο Καλβαντός. Ο έρωτάς τους έχει ξεθωριάσει και οι δύο βαριούνται. Διατηρώντας απόσταση από την οικογένεια, ο Σατελάρ περνάει την ώρα του στο καφενείο του λιμανιού. Εκεί βλέπει αναρτημένη μια αγγελία σχετικά με τη δημοπρασία αλιευτικού σκάφους. Για να ανακουφίσει την πλήξη του, αποφασίζει να πάει εκεί για να το αγοράσει. Καθώς φεύγει συναντά μια νεαρή κοπέλα που κρατά το βλέμμα του. Είναι η Μαρί, η μικρή αδερφή της Οντίλ την οποία δεν έχει γνωρίσει ποτέ. Ο Σατελάρ, ελκυομένος από τη μυστηριώδη νεαρή κοπέλα, θα κινηθεί λοιπόν ανάμεσα σε δύο ιστορίες, η μία που τελειώνει αργά με την Οντίλ και την άλλη που διστάζει να ξεκινήσει. 

Η Μαρί μαθαίνοντας ότι ο Σατελάρ φιλοξενεί τον Μαρσέλ, τον πρώην φίλο της, ο οποίος μεθάει και γκρεμίζεται από το αυτοκίνητο του Ανρί, παίρνει αυτό το πρόσχημα για να τον επισκεφτεί. Απογοητεύεται από την περιστασιακή στάση του Σατελάρ και του λέει ότι δεν ήρθε για εκείνον, αλλά για τον Μαρσέλ. Ο Σατελάρ την οδηγεί στο δωμάτιο του Μαρσέλ όπου τον ανακαλύπτουν στο κρεβάτι με την Οντίλ. Ο Σατελάρ το αντιμετωπίζει με χιούμορ, αλλά η Μαρί αηδιασμένη, παίρνει ένα λεωφορείο για το σπίτι. Λίγο αργότερα ο Σατελάρ δέχεται ένα τηλεφώνημα από το αφεντικό της τράτας, ο οποίος αναφέρει τις τάσεις αυτοκτονίας της Μαρί. Ο Σατελάρ παίρνει το αυτοκίνητό του και προλαβαίνει το λεωφορείο, όπου βάζει τη Μαρί να κατέβει. Προκειμένου για να την πείσει για τον έρωτά του, της εμπιστεύεται τα κλειδιά της ζυθοποιίας του και, ως πρόταση γάμου, αυτά του δημαρχείου. Η τελευταία σκηνή δείχνει τη Μαρί να κρατά τα κλειδιά στο χέρι της και να δείχνει λαμπερή.
 Διανομή ρόλων 
Ζαν Γκαμπέν - Aνρί Σατελάρ, επιχειρηματίας
Νικόλ Κουρσέλ - Μαρί λε Φλεμ
Μπλανσέτ Μπρουνόι - Οντίλ λε Φλεμ
Κλοντ Ρομέν - Μαρσέλ Βιόντ
Ρενέ Μπλανσάρ - Ντορσέν, καπετάνιος της τράτας
Οντέτ Λορί - Φρανσουάζ
Ζαν Μαρκέν - Μαντάμ Ζοσλίν, ιδιοκτήτρια καφέ
Ζουλιέν Καρέτ - Τομάς
Λουί Σενιέ - Ζυλ

 Κυκλοφορία 
Η ταινία κυκλοφόρησε στις 25 Φεβρουαρίου 1950 στην Γαλλία. Στην Ελλάδα έκανε πρεμιέρα στις 15 Μαΐου 1951 στον κινηματογράφο Ρεξ της Αθήνας.

 Υποδοχή 
 Εισπράξεις 
Η παρθένα του λιμανιού γνώρισε επιτυχία στους κινηματογράφους, αφού η ταινία παρέμεινε στην κορυφή των παρισινών αιθουσών για δύο εβδομάδες με περισσότερα από 100.000 εισητήρια. Στο Παρίσι, η ταινία ήταν πολύ δημοφιλής με σχεδόν 600.000 εισητήρια. Στη γαλλική επικράτεια, με το τέλος της προβολής της έφτασε τους 2,6 εκατομμύρια θεατές.

 Αντίκτυπος 
Η ταινία είχε σημαντικό αντίκτυπο στην προσωπικότητα του Γκαμπέν, μετατοπίζοντας από τον καταδικασμένο άνθρωπο που καθιερώθηκε στον προπολεμικό ποιητικό ρεαλισμό στην πιο ώριμη, σίγουρη και ισχυρή φιγούρα που θα γινόταν το σήμα κατατεθέν του τις επόμενες δύο επόμενες δεκαετίες.Driskell p.103-4 Η σύγχρονη αμερικανική έκδοση είναι σημαντικά επεξεργασμένη και είναι αισθητά μικρότερη.

 Παραπομπές 

Βιβλιογραφία
 Driskell, Jonathan. Marcel Carne. Manchester University Press, 2016.
 Harriss, Joseph. Jean Gabin: The Actor Who Was France. McFarland, 2018.
 Turk, Edward Baron. Child of Paradise: Marcel Carné and the Golden Age of French Cinema. Harvard University Press, 1989
 Witt, Michael. Jean-Luc Godard, Cinema Historian. Indiana University Press, 2013.

 Εξωτερικοί σύνδεσμοι 


La Marie du port στο Le Cinema Francais (Γαλλικά)

Κατηγορία:Ταινίες του 1950
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές δραματικές ταινίες
Κατηγορία:Γαλλικές ασπρόμαυρες ταινίες
Κατηγορία:Ταινίες γυρισμένες στη Γαλλία
Κατηγορία:Ταινίες βασισμένες σε μυθιστορήματα
Κατηγορία:Ταινίες σε σκηνοθεσία Μαρσέλ Καρνέ